ร่ำลือกันว่า ลุย เป็นรัานอาหารซีฟู้ด ที่มีชื่อเสียงมั๊กๆ ณ. จ.ชุมพร พี่หมีและคณะทัวร์จึงตกลงกันว่า ไหนๆมาก็มาเยือนแล้ว เด่วจะแวะไปลองจัดสักมื้อนึง ???????????? (เปี่ยมไปด้วยฟามหวังว่า...คงจะอร่อย??) 

การเดินทาง ....ตอบเลยไม่รู้ 555 ไม่ได้เป็นคนขับง่ะ อ่านจากรีวิวเก่าๆ คงประมาณแถวๆ โรงแรมโนโวเทล ชุมพร บีชรีสอร์ท (หาดภราดรภาพ) กด GPS เอา นาจาาาาา.. 

เปิดประมาณ 9.30-20.30 น.

คณะทัวร์ไปถึงราวๆ 1 ทุ่มฟ่าๆ ในช่วงเทศกาลวันสงกรานต์ ซึ่งแน่นอน...คนเยอะม๊วกๆ ยินข่าวว่า ...แม่ครัวถึงกับเป็นลม และของบางอย่างก็หมด.... ขายดิบขายดี ถึงขนาดต้องเกณฑ์คณะเจ้าของร้าน มาช่วยกันเสริ์ฟ ช่วยทำกันเบยทีเดียวเชียวล่ะ

##อาหารที่สั่ง##
@ ใบเหลียงผัดไข่ (เมนู signature) เป็นเมนูบังคับ (เห็นสั่งกันทุกโต๊ะ) รสชาติก้ออร่อยใช้ได้นะ ปรุงรสโอเคดี ได้กลิ่นหอมจากการคั่วในกะทะ(ไม่ไหม้) ตัวไข่ไม่ค่อยติดใบสักเท่าไร คงแยกส่วนผัดก่อน แล้วจึงค่อยคลุกเคล้าเล็กน้อย (พอให้ติด) ปริมาณ...ส่วนตัวว่า...ให้น้อยไปนิด

@ สะตอผัดกะปิ ผัดมาหน้าตาแปลกๆ ใส่ผักอย่างอื่นมาซะเยอะทั้งหัวหอมต้นหอม แต่กลับมีเม็ดสะตออยู่ติ๊ดดดดเดียวว สำหรับการปรุงรส ส่วนตัวคิดว่า อ่อนไป โดยเฉพาะรสชาติของกะปิที่ไม่ค่อยชัดสักเท่าไร จะมีดีหน่อย ตรงที่กุ้งสดและตัวใหญ่ครับ

@ หมึกไข่ผัดหวาน (เมนู signature) เป็นหมึกไข่ เนื้ออูมๆราดด้วยซอสหวานๆ ซึ่ง...รสมันเหมือนอะไรดีล่ะ? ...หวานๆเค็มๆหอมๆ คล้ายๆเมนูปลาทูซาเตี๊ยะ ซึ่งคิดว่ากรรมวิธีการทำคงแนวๆเดียวกัน โดยรวมก้ออร่อยดี

@ แกงส้มไข่ปลา เสริ์ฟมาแบบหม้อไฟ ไข่ปลาลูกเบ้อเร่อให้เยอะพอสมควร ใช้พริกแกงสูตรใต้ หอมเด็ด เป็นเอกลักษณ์ประจำชาติดีอยู่แล้ว ส่วนรสชาติออกเผ็ดแต่ก้อยังไม่มาก ความเข้มข้นพอใช้ได้ (2ส่วนหลังถ้าได้เพิ่มเติมอีกสักหน่อยคงจะสมบูรณ์กว่านี้) 

@ เอ็นหอยผัดฉ่า อร่อยครับ สมุนไพรจัดเต็ม รสชาติเผ็ดร้อนกำลังดี 

@ ทะเลผัดฉ่า ผัดเหมือนกันกับเมนูจานหอย แต่แลจะคุ้มค่ามากกว่าในแง่ของความหลากหลาย และปริมาณของเครื่องซีฟู้ด

@ ปลาทรายทอดกระเทียม กรอบๆโรยด้วยกระเทียมทอด 
@ ปูนิ่มทอดกระเทียม อันนี้ไม่ค่อยเท่าไร ออกเค็ม
@ หอยตลับผัดพริกเผา ใช้ได้ รสชาติมาตรฐาน
@ ทอดมันกุ้ง เมนูของเด็ก ก็ฟูดี แต่แลเลี่ยนไปหน่อย อมน้ำมันนิดหน่อย
@ น้ำพริกกุ้งเสียบ+กับน้ำพริกอีกอย่าง(จำชื่อไม่ได้) หน้าตาเหมือนจะดุดัน แต่ปรากฏว่าเฉยๆนะ ไม่แซ่บเท่าไร ธรรมดา

สรุปว่า บางอย่างก้อดี บางอย่างก้อธรรมดา โดยภาพรวม ส่วนตัวคาดหวังว่าจะแซ่บ รสจัด ดุดันตามสไตล์ปักษ์ใต้ แต่เอาเข้าจริง ก็ไม่ถึงขนาดนั้น ดังนั้นขอเห็นต่างรีวิวคนอื่นเล็กน้อย แปะไว้ 3 ดาวล่ะกันนะ